Anoetan rakennustyöt alkoivat vuonna 1990, ja sen kustannukset olivat 21 miljoonaa euroa. Stadion avattiin 29. heinäkuuta 1993 yleisurheilun nuorten EM-kilpailuilla. Ensimmäinen jalkapallo-ottelu pelattiin 13. elokuuta 1993 Real Sociedadin ja Real Madridin välillä. Valmistuessaan stadionilla oli noin 29 000 katsojapaikkaa. Vuonna 1998 päätykatsomoja laajennettiin, minkä myötä kapasiteetti kasvoi nykyiseen 32 076:een.